Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 269/2000. (XII. 26.) Korm. rendeletnek megfelelõen valamennyi, a keresetben megjelölt adatot úgynevezett „felvételi
Paragraph Index: 1341

269/2000. (XII. 26.) Korm. rendeletnek megfelelõen valamennyi, a keresetben megjelölt adatot úgynevezett „felvételi tájékoztatóban” közzétette. Miután az alperes a felperes által kért valamennyi adatot ily módon mindenki számára hozzáférhetõvé tette, azokat a felperes is megismerhette, ezért a felperes egyéni kérelmére az alperes – személyre szóló – adatközlésre nem volt köteles. A Legfelsõbb Bíróság ezért helybenhagyta a felperes keresetét elutasító elsõfokú ítéletet. A Legfelsõbb Bíróság jogerõs határozatát a felperes felülvizsgálattal támadta. A jogerõs határozatot a Legfelsõbb Bíróság felülvizsgálati tanácsa Pfv.X.20.059/2002. szám alatt hatályában fenntartotta. Az utóbbi határozat 637. számon elvi határozatként megjelent a Legfelsõbb Bíróság Határozatainak Hivatalos Gyûjteményében (2002. évi 1. kötet) és közzétették a BH 2004. évi 16. számú eseteként is. Az elvi határozat és a BH-ban közölt határozat úgynevezett kiemelt része egymástól kisebb részben eltér. Az elvi határozat ugyanis azt hangsúlyozza, hogy ha az adat nyilvánosságra hozatalának módját jogszabály rendezi és annak az adatközlõ eleget tett, akkor nem köteles egyéni kérelem alapján adatközlésre. A BH-ban közölt határozat kiemelt része ugyanakkor nem különböztet aszerint, hogy a közzététel módját jogszabály 2006/162/II. szám rendezi-e, csupán azt hangsúlyozza, hogy ha a közérdekû adat bárki számára hozzáférhetõvé vált, akkor az adatkezelõ nem köteles az egyéni kérelmet teljesíteni. Annak ellenére, hogy a jogerõs döntés kifejezetten a külön jogszabály által meghatározott közzététel teljesítéséhez fûzte azt a jogkövetkezményt, hogy az egyéni kérelemre való adatközlés nem indokolt, helyes az a jogértelmezés is, mely szerint, ha az adatkezelõ – jogszabály kifejezett rendelkezése hiányában is – az általa kezelt közérdekû adatot bárki számára hozzáférhetõvé tette, és a nyilvánosság tájékoztatásával kapcsolatos kötelezettségének ily módon eleget tett, egyéni kérelemre nem köteles az adatot külön is kiszolgáltatni. Az egyéni kérelmezõt azonban tájékoztatnia kell arról, hogy a nyilvánosságra hozott adatok hol lelhetõk fel. Természetesen elképzelhetõ olyan tényállás, amikor az egyéni kérelmezõ igazolja, hogy számára valamilyen okból a közzétett adat nem vált megismerhetõvé, vagy a megismerés különös erõfeszítést jelent számára. Ilyenkor indokolt a közérdekû adat kiadására irányuló egyéni kérelem teljesítése is. A Legfelsõbb Bíróság gyakorlatában azonban ilyen eset nem fordult elõ. Az Ön levelében szereplõ korábbi bírósági határozatok az önkormányzatok képviselõtestületi üléseinek jegyzõkönyveire vonatkozó adatkérések kapcsán keletkeztek. Miután az önkormányzatok elõzõleg nem tették bárki számára hozzáférhetõvé a jegyzõkönyveket, és jogszabály sem határozza meg a testületi ülések jegyzõkönyveinek bárki részérõl való megismerési rendjét, ezért nincs azonosság a korábbi határozatokkal és a Pf.IV.25.573/2001. számú ügyben elbírált jogkérdés között. E tényekre tekintettel nem helytálló az a következtetés, hogy megváltozott a Legfelsõbb Bíróság joggyakorlata. Jogegységi eljárás lefolytatásának indokai ezért nem állnak fenn. Az Alkotmány 61. § (1) bekezdése úgy rendelkezik, hogy mindenkinek joga van arra, hogy a közérdekû adatokat megismerje. Nem ütközik az Alkotmány e rendelkezésébe az a bírói gyakorlat, amely a bárki számára hozzáférhetõ módon már nyilvánosságra hozott adatoknak egyéni kérelemre való (újabb) kiadását indokolatlannak tekinti. Budapest, 2005. június 22. Tisztelettel: Dr. Lomnici Zoltán Dr. Lomnici Zoltán Legfelsõbb Bíróság elnöke Budapest Tisztelt Elnök Úr! Köszönettel vettem levelét az információszabadság érvényesülésével kapcsolatos bírósági gyakorlatot illetõen.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes